b'\n_START_ARTICLE_\nMarraskil taevas\n_START_PARAGRAPH_\n"Marraskil taevas" (norra keeles "Hudl\xc3\xb8s himmel") on Norra kirjaniku Herbj\xc3\xb8rg Wassmo 1986. aastal kirjutatud Tora-triloogia kolmas ja \xc3\xbchtlasi viimane raamat. Sellele eelnesid "Pimeda klaasverandaga maja" ja "H\xc3\xa4\xc3\xa4letu ruum"._NEWLINE_Romaan ilmus eesti keeles 1997. aastal kirjastuses Eesti Raamat Elvi Lumeti t\xc3\xb5lkes (ISBN 9985651537)._NEWLINE_Romaan v\xc3\xb5itis P\xc3\xb5hjamaade N\xc3\xb5ukogu kirjandusauhinna.\n_START_SECTION_\nSisu l\xc3\xbchikokkuv\xc3\xb5te\n_START_PARAGRAPH_\nTora on n\xc3\xbc\xc3\xbcd \xc3\xbcksildasem kui kunagi varem, sest peab hoolega oma rasedust varjama. Varakevadel on tal nuris\xc3\xbcnnitus, mis traumeerib teda v\xc3\xa4ga, kuna t\xc3\xbcdruk peab selle l\xc3\xa4bi tegema ihu\xc3\xbcksi, kuid teisalt on see ka v\xc3\xa4ga vabastav._NEWLINE_\xc3\x9csna pea p\xc3\xa4rast seda j\xc3\xa4\xc3\xa4b ootamatult raskesti haigeks ning sureb Tora suurim toetaja, t\xc3\xa4di Rakel. T\xc3\xbcdruk, kes ei suuda enam ema juurde naasta, tunneb, et tema teeks on Rakeli elu edasi elada.'